ΓΡΑΠΤΗ ΕΡΩΤΗΣΗ E-1530/02

υποβολή: Jorge Hernndez Mollar (PPE-DE) προς την Επιτροπή

(3 Ιουνίου 2002)

Θέμα: Προώθηση των σπουδών Φυσικής μεταξύ των νέων

Η μείωση του αριθμού σπουδαστών στις θετικές επιστήμες είναι ανησυχητική και η κοινωνία φαίνεται να μην αντιλαμβάνεται τη σοβαρότητα του προβλήματος. Γιατί οι σπουδαστές διαλέγουν όλο και λιγότερο να σπουδάσουν Φυσική και Μαθηματικά·

Η σπανιότερη στροφή των σπουδαστών στις Φυσική δημιουργεί σημαντικό πρόβλημα διότι είναι γενικευμένο σχεδόν σε όλα τα κράτη μέλη της Ευρωπαϊκής Ένωσης. Για το λόγο αυτό οι ειδικοί αποφάσισαν να εκπονήσουν κοινή μελέτη σε όλα τα κράτη μέλη. Αυτή θα αποτελέσει τη βάση για τη λήψη μέτρων κατά αυτής της μείωσης του ενδιαφέροντος που εκδηλώνεται σήμερα για τις σπουδές Φυσικής στα κράτη μέλη της Ευρωπαϊκής Ένωσης.

Θεωρεί η Επιτροπή πως μπορεί να προωθήσει σε ευρωπαϊκή κλίμακα τη λήψη μέτρων και κατάρτιση μεγάλων προγραμμάτων μεγάλης εμβέλειας που να αποτελέσουν κίνητρα για τους μαθητές και φοιτητές για να στραφούν στις σπουδές Φυσικής, και να λυθεί έτσι το πρόβλημα που δημιουργεί η μείωσή τους σε όλες τις οικονομίες κλίμακας στο κοινοτικό επίπεδο·

Απάντηση της κ. Reding εξ ονόματος της Επιτροπής

(31 Ιουλίου 2002)

Η μείωση του ενδιαφέροντος για σπουδές θετικών επιστημών στην Ευρώπη απετέλεσε αντικείμενο άτυπης κοινής συνόδου τωνπουργών Παιδείας και Έρευνας στην Ουψάλα (Μάρτιος 2001), κατά την οποία διαμορφώθηκε ευρεία συναίνεση ως προς την ανάγκη να παρακινηθούν οι νέοι, και ιδίως οι νέες, να σπουδάζουν θετικές επιστήμες και να σταδιοδρομούν σε αυτούς τους τομείς. Ο ζήλος των μαθητών επηρεάζει σημαντικά το βαθμό επιτυχίας στις ειδικότητες θετικών επιστημών και η εικόνα που διαμορφώνουν για τις θετικές επιστήμες, ήδη από την πολύ μικρή ηλικία τους, είναι καθοριστική για την επιλογή σταδιοδρομίας σε αυτούς τους τομείς.

Το Συμβούλιο Παιδείας του Φεβρουαρίου 2001 ενέκρινε, για πρώτη φορά στην ιστορία της Ευρώπης της εκπαίδευσης, έκθεση για τους συγκεκριμένους μελλοντικούς στόχους των συστημάτων εκπαίδευσης και κατάρτισης που πρέπει να επιτευχθούν έως το 2010(1). Ένας από τους τομείς προτεραιότητας που καθόρισε το Ευρωπαϊκό Συμβούλιο της Στοκχόλμης (στις 23 και 24 Μαρτίου 2001) είναι αυτός των μαθηματικών, των θετικών επιστημών και της τεχνολογίας.

Στο πλαίσιο της ανοικτής μεθόδου συντονισμού, ομάδα εμπειρογνωμόνων απαρτιζόμενη από εκπροσώπους των 15 κρατών μελών άρχισε να εργάζεται επί του στόχου να αυξηθεί η προσέλευση νέων στις ειδικότητες των θετικών επιστημών και της τεχνολογίας. Η μέθοδος εργασίας περιλαμβάνει τη χρήση μέσων όπως οι δείκτες και η βαθμονόμηση των αποδόσεων. Η φυσική είναι, προφανώς, μια από τις επιστήμες που αφορά αυτός ο στόχος.

Έτσι, θα δοθεί ιδιαίτερη προσοχή στα κίνητρα για να διεξάγουν οι νέοι σπουδές στις θετικές επιστήμες και την τεχνολογία και να διασφαλίζεται διαρκής προσέλκυση εξειδικευμένων διδασκόντων σε αυτές τις ειδικότητες. Θαπάρχει μία πρώτη έκθεση αυτής της ομάδας στα τέλη του 2002.

Το πόρισμα των ειδικών, το οποίοπαινίσσεται η γραπτή ερώτηση, προέρχεται από μελέτη της ισπανικής προεδρίας την οποία η Επιτροπή θα εξετάσει, μεταξύ άλλων μελετών, και θαποβάλει προς εξέταση στην ομάδα εμπειρογνωμόνων της.

Στο πλαίσιο της πολιτικής για την έρευνα,ποστηρίχθηκαν πρωτοβουλίες με το πέμπτο πρόγραμμα-πλαίσιο έρευνας και τεχνολογικής ανάπτυξης (ΕΤΑ) με σκοπό να αναθερμανθεί το ενδιαφέρον των νέων για τις θετικές επιστήμες. Ιδιαιτέρως η πρωτοβουλία Physics on Stage (την οποίαπεστήριξε η Επιτροπή στο πλαίσιο της ευρωπαϊκής εβδομάδας επιστημών και τεχνολογίας 2001) αφορά ειδικά το ενδιαφέρον για τη φυσική και τη διδασκαλία της. Το έκτο πρόγραμμα-πλαίσιο ΕΤΑ και το πρόγραμμα δράσης Επιστήμη και Κοινωνία, το οποίο ενέκρινε η Επιτροπή το Δεκέμβριο του 2001(2), προβλέπουν, μεταξύ άλλων, ενέργειες για να γίνει η διδασκαλία των θετικών επιστημών ελκυστικότερη στους νέους, καθώς και δράση με σκοπό να καθορισθούν ακριβέστερα οι ανάγκες κατάρτισης στις θετικές επιστήμες στην Ευρώπη.

Ωστόσο, πρέπει να διαπιστωθεί ότι η προώθηση των σπουδών φυσικής μεταξύ των νέων εμπίπτει προπαντός στην αρμοδιότητα των κρατών μελών παρά σε εκείνη της Κοινότητας.

(1) Έκθεση του Συμβουλίου Παιδείας προς το Ευρωπαϊκό Συμβούλιο με θέμα Οι συγκεκριμένοι μελλοντικοί στόχοι των συστημάτων εκπαίδευσης και κατάρτισης — Έγγραφο 5980/01 EDUC 18 της 14ης Φεβρουαρίου 2001.

(2) COM(2001)714 τελικό.